Zápisnica č.03/2011/ML
z rokovania občianskeho výboru volebného obvodu č.6

Dátum: 		22.02.2011
Miesto konania: 	Mojšová Lúčka, základná škola
Prítomní: 		Ing.Jozef Štrba, Ing.Pavol Marček, 23 občanov
Program: 	1. Otvorenie
		2. Informácie poslancov z mestského zastupiteľstva
		3. Informácie o grantovom systéme mesta
		4. Informácie poslancov o plnení podnetov
5. Interpelácie občanov
		6. Záver
Ad1: 	Otvorenie a privítanie občanov uskutočnil predseda občianskeho výboru p.Štrba
Ad2:	Poslanci MZ p.Štrba a p.Marček informovali občanov o programe a prijatých uzneseniach 3.rokovania mestského zastupiteľstva      
Ad3:	Občanom bol prezentovaný grantový systém mesta pre rok 2011 tak, ako je zverejnený na web stránke mesta. Súčasne boli upovedomení o tom, že prihlášky a žiadosti o poskytnutie grantov je možné podávať do 23.3.2011. Informácie o grantovom systéme budú vyvesené na verejnej tabuli spolu so vzorovými tlačivami
Ad4:	Poslanci informovali občanov o riešení ich podnetov nasledovne 
-	vo veci reklamácie vlhnutia a zatekania do objektu Domu smútku bola vznesená písomná reklamácia, adresovaná na primátora mesta, listom z 27.1.2011. Na túto reklamáciu odpovedalo MIÚ, s.r.o., že o probléme vedia a bol konzultovaný s bývalým vedením mesta. K zatekaniu vonkajšej vody dochádza kvôli neriešenému odvedeniu povrchových vôd v areáli Domu smútku, pretože neboli predmetom projektu a zmluvy na realizáciu. K vlhnutiu údajne dochádza kvôli nedostatočnému temperovaniu a následnému kondenzovaniu vodných pár na murive.  
- 	havarijný stav terénnych schodov –  na reklamáciu odpovedal primátor mesta Žilina stým, že v jarných mesiacoch bude havarijný stav odstránený
- 	nefunkčná kanalizácia na ulici Lieňová – pracovníci SEVAKu po prečistení kanalizácie majú zabezpečiť kamerovú skúšku trasy potrubia pre zistenie príčiny jej pokračujúcich problémov
- 	majetkovoprávne vysporiadanie medzi mestom a VHV,š.p. – mesto spracováva právnu analýzu súčasného stavu právne vzťahu. Na jej základe bude vyvolané rokovanie so štatutárom VHV,š.p.BA.
-	stavba „Termické zhodnocovanie odpadu v spoločnosti VAS Žilina – Mojšová Lúčka“ (spaľovňa) – občania sa podpísali pod zamietavé stanovisko k realizácii tejto stavby, ktoré bolo doručené na Ministerstvo životného prostredia a mesto Žilina. Súčasne pán Štrba podal krátku informáciu o priebehu verejného prerokovania zámeru realizácie tejto stavby 
-	Zabezpečenie zvýšenú kontrolu zo strany mestskej polície pri venčení psov a dodržiavania nočného kľudu – požiadavka pôjde zo strany mesta na Mestskú políciu
-	Pre potreby usporiadania detských akcií bude pre občanov a ich deti k dispozícii vyhradený priestor školy tak, aby nedošlo k neoprávnenému poškodzovaniu priestoru školy. Pred každým takýmto podujatím je potrebné sa dohodnúť s vedením školy na termíne a podmienkach využitia školy 

Ad5:	Občania doplnili nasledovné podnety, ktoré je potrebné zo strany zainteresovaných a kompetentných riešiť:
-	Opätovne bola nastolená požiadavka na možnosť využívania podkrovia nad pohostinstvom a potravinami, kde by mohol byť priestor pre stretávanie sa dospelých a seniorov a ich kultúrno-spoločenské vyžitie. Občania sa ponúkli, že v prípade zabezpečenia materiálu pre dokončenie podkrovia si potrebné stavebné práce môžu realizovať svojpomocne. Je preto potrebné zo strany mesta získať súhlas vlastníka budovy (VHV,š.p.) a zakúpiť potrebný materiál na základe jeho špecifikácie
-	Občania upozornili na otvorené šachty anglických dvorcov pri nedokončenej budovy školy (rozmer cca 40x200cm, hĺbka cca 2,0m!). Je potrebné zo strany vlastníka budovy alebo jej správcu tieto otvory zabezpečiť, aby nedošlo k tragickej udalosti
-	Rovnako občania upozornili na chýbajúci kanalizačný poklop na okraji cesty pri výjazde na cestu I.triedy I/18. Taktiež je treba otvor zabezpečiť  

Ad4:	Na záver poďakovali poslanci prítomným za účasť a pripomenuli im možnosť zúčastniť sa verejného prerokovania stavby spaľovne

	

Zapísal: Štrba